REAL SOCIEDAD DE FUTBOLEN ETAREAL SOCIEDAD FUNDAZIOAREN
KODE ETIKOA

Kode etikoa

Bertsioa: 3 (22-05-03)

1
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

Edukia
1. SARRERA
2. EREMU SUBJEKTIBOA ........................................................................................................................ 3
3. BALIO ETA PRINTZIPIO OROKORRAK ............................................................................................ 3
4. LANGILEEN JOKABIDEA .................................................................................................................... 5
4.1.1. Enplegatuen arteko harremana: ................................................................................................. 5
4.1.2. Abonatu eta akziodunekiko harremana: .................................................................................... 6
4.1.3. Behe kategorietako kirolariekiko harremana: ........................................................................... 6
4.1.4. Komunikabideekiko harremana: ............................................................................................... 7
4.1.5. Beste jardun batzuk: .................................................................................................................. 7
5. ENTRENATZAILEEN, TEKNIKARIEN, MEDIKU ZERBITZUAREN ETA GAINERAKOLANGILEEN PORTAERA ......................................................................................................................... 7
6. JOKALARIEN PORTAERA ................................................................................................................... 8
7. ENPRESA HORNITZAILEEN PORTAERA ......................................................................................... 9
8. ARRISKU EGOERAK PREBENITZEKO BARNE NEURRIAK ........................................................ 10
9. INFORMAZIOAREN TRATAMENDUA ............................................................................................ 12
9.1.

Zehaztasuna eta egiazkotasuna: ............................................................................................... 12

9.2.

Konfidentzialtasuna: ............................................................................................................. 13

9.3.

Babesa eta segurtasuna: ........................................................................................................ 13

10. INTERES GATAZKA ......................................................................................................................... 14
11. USTELKERIAREN AURKAKO POLITIKA ..................................................................................... 16
11.1. Abantailak eskaintzea eta ematea ........................................................................................... 16
11.2.

Abantailak eskatzea eta onartzea:.................................................................................... 17

11.3.

Komisioak: ....................................................................................................................... 17

11.4.

Ekarpen politikoak: .......................................................................................................... 17

11.5.

Babesletza: ....................................................................................................................... 17

11.6.

Dohaintzak: ...................................................................................................................... 18

12. REALAREN JABETZAREN ERABILERA ....................................................................................... 18
14. DIZIPLINAZKO PROZEDURA ......................................................................................................... 19
15. INDARREAN JARTZEA .................................................................................................................... 20

Kode etikoa

Bertsioa: 3 (22-05-03)

2
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

1. SARRERA
1.1. REALA kirol klub bat da, Gipuzkoako gizartean errotze handia duena bere
historia eta ibilbidea dela eta. Horregatik, Klubak konpromiso sendoa du etikan,
zintzotasunean, errespetuan, erantzukizunean eta eredugarritasunean oinarritutako
balio eta printzipioekin.
1.2.

Kirol erakunde baten kudeaketa egokiak, bere jardueran berezkoak diren
helburuak lortzeko mekanismoak ezartzea eskatzeaz gain, erabilitako sistemak
erabateko errespetua izan behar die lehen azaldutako balio eta printzipioei.
REALAK aipatu balioei erantzun behar die, berezkoak baititu bere izaera
sozialean eta inspiratzen duten printzipioetan.

1.3.

Ondorioz, beharrezkoa da Kode Etiko bat egitea, erregulatuko duena eremu
materialean entitatearen ekinbidea zer baliok inspiratuko duten eta zein jokabidek
egiten duten balio horien aurka.

1.4.

Kode Etikoa ez da zehatza-mehatza, osoa eta zurruna. Kode honetan jokabide
jakin bat espezifikoki aipatua ez egoteak ez du esan nahi halabeharrez etikoa denik
edo ez denik.

2. EREMU SUBJEKTIBOA
2.1. Kode honen hartzaileak, nagusiki, REALA eta REAL SOCIEDAD FUNDAZIOA
osatzen duten erakundeetan funtzioak garatzen dituzten pertsonak dira, berdinharekiko harremana lanekoa, merkataritzakoa, soziala edo bestelakoa izan. Beraz,
adierazpen mailan eta izaera mugatzailerik gabe aplikatuko zaie baita ere kirolari,bertako langile, Administrazio Kontseiluko kide, azpikontratatutako enpresetako
langile, langile autonomo eta erakundearekin unean-unean diharduten beste
kolaboratzaile batzuei.
2.2

REALAK modurik egokienean jardungo du aurrez aipatutako pertsona guztiek
Kode Etikoaren edukia ezagut dezaten bermatzeko, eta bertan jasotzen direnbetebeharren irismena eta hedapena ezagutzen dutela ziurtatzeko.

3. BALIO ETA PRINTZIPIO OROKORRAK
3.1
REALA Nazio Batuen Munduko Hitzarmenari atxikitzen zaio argi eta garbi, baita
giza eskubideen, lanaren, ingurumenaren eta ustelkeriaren aurkako gaien
inguruko hamar printzipioei ere, oinarri hauekin:a) Giza Eskubideen Aldarrikapen Unibertsalab) Lanaren Nazioarteko Erakundearen Adierazpena, Lanaren Oinarrizko
Printzipio eta Eskubideei buruzkoac) Rioko Adierazpena, Ingurumen eta Garapenari buruzkoad) Ustelkeriaren aurkako Nazio Batuen Konbentzioa
Kode etikoa

Bertsioa: 3 (22-05-03)

3
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

Halaber, Kode honetan ezarritakoaren eraginpeko pertsonen jokabidea balio eta
printzipio orokor hauek gidatuko dute, eta portaera eredugarria espero dahaiengandik. Euren jokabidea printzipio eta balio hauek gidatuko dute:
3.2 Balio etikoak
3.2.1. Legezkotasuna: Legea betetzea lehentasunezko eta funtsezko mandatua da
REALEKO langileentzat. Haiek guztiek bete behar dituzte ordenamendu
juridikoaren legeak eta araudiak (merkataritza gaietan, lanekoetan,
administraziozkoetan eta zergetan), bai eta Kode Etiko honetan ezarritako
printzipioak ere. Halaber, langileek ez dituzte izango ikuspuntu etikobatetik gaitzesgarriak izan daitezkeen portaerak, legezko erantzukizunik
eduki ez arren.
3.2.2. Errespetua eta zintzotasuna: Funtsezkoa izango da lana aurrera ateratzeko
lanean aritu beharreko edo harremana izan beharreko gainerako
langileekiko eta kontseilari, enpresa hornitzaileetako langile, bezero edo
hirugarrenekiko harremanetan errespetua eta zintzotasuna edukitzea.
3.2.3. Leialtasuna: REALEKO ordezkari baten edozein jardunek, izan kudeaketa
lana edo izan ordezkaritzakoa, soil-soilik REALAREN interesak bilatu
behar ditu.
3.2.4. Joko garbia: Erabat debeku da partida edo txapelketa bateko emaitza
aurretiaz zehazteari begirako edozein jarduni ekitea, prezio, larderia edo
akordioen bidez. Kirol lehiako iruzurra edo amarrua REALAREN balioen
aurka doa guztiz. Hori dela eta, gogortasun handienarekin jazarri eta
zigortuko da, dopina barne, kirol errendimendua faltsutzea eta kirolarienosasunerako arriskua dakarren heinean.
3.3. Balio profesionalak
3.3.1 Talde lana: REALAK lankidetza eta talde lan giroa sustatzen ditu, gaitasun
eta baliabide guztiak hobeto aprobetxatzeko.
Profesionalak modu aktiboan ariko dira elkarlanean kolektiboki edo
globalki REALAREN helburuak erdiesteko. Horretarako une oro
jardueraren jarraipen egokia egiteko beharrezko informazio guztia emangodute, egon litezkeen akats edo ez betetzeak ezkutatu gabe, eta horiek ahalbezain azkar jakinaraziz, konponbidea emateko.
Kirol arloari dagokionez, komeni da nabarmentzea futbola talde kirol bat
dela joko zelaitik harago, eta kideetako bakoitzak duen onena eman behar
duela taldearen mesedetan. Arau hau taldeari, bere zaleei, hedabideei eta
REALARI berari aplika dakieke.

Kode etikoa

Bertsioa: 3 (22-05-03)

4
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

3.3.2 Profesionaltasuna:
REALEKOlangileekberenfuntzioak
profesionaltasunez, zorroztasunez, zuzentasunez eta leialtasunez bete
beharko dituzte, bai Erakundeari berari dagokionez, bai berau osatzen
duten kideekiko, erakunde publiko eta instituzionalekiko, eta REALAK
bere jarduera esparruaren baitan harremana duen zeinahi entitaterekiko
ere.
3.3.3 Konfidentzialtasuna: Konfidentzialtasunak REALAK abonatuekin,bezeroekin, hornitzaileekin, erakunde publiko eta instituzionalekin, eta
entitate pribatuekin duen harremana konfiantza giroan sortzen laguntzen
du, REALAREN ustez. Aipatutako konfidentzialtasuna bermatzeko, bere
jardueraren fruitu diren datuen edo informazioaren babes eta erreserba
egoki baterako beharrezkoak diren neurriak hartzen ditu REALAK, interesorokorraren defentsan eta horren mesedetan. Sekretu profesionala gorde
beharko dute, baita lan harremana amaitu ondoren ere.

4. LANGILEEN JOKABIDEA
4.1. Aurreko ataletan jasotako betebehar guztiez eta barne arauditik eratortzen direnez
gain (barne araudia, instalazioen araudia, etab.), langileek Kode honetako balio
eta printzipioekin bat datorren portaera izango dute haien arteko harremanetan,
eta jarraian aipatzen diren kolektiboekin, zehazki:

4.1.1. Enplegatuen arteko harremana:
4.1.1.1.
Pertsona bakar bat ere ezin izango da bidegabeki tratatu,
diskriminatu, faborea eman, jazarri, edo baztertu, bere arraza edo jatorri
etniko, azaleko kolore, nazionalitate, erlijio sinesmen, ideologia, sexu,
adin, konstituzio fisiko, itxura edo sexu orientazioagatik. Norabidehorretan, langileak eta Administrazio Kontseiluko kideak, sexu jazarpen
kasuetan, edozein modalitate dela, aplikatu beharreko barne protokoloaren
xedapenen agindupean egongo dira, baita sexu jazarpen eta abusuaren
aurka sinatutako Jokabide Kodeetan onartutako konpromisoen agindupean
ere.0} Duintasunerako eskubidea, tratu berdintasunerako eskubidea,
diskriminaziorik ezerako eskubidea eta gainerako funtsezko eskubideak
errespetatuko dira, eta inolako kasutan ez dira onargarriak izango
baztertzailetzat jo litezkeen jokabideak, edo jazarpen edo xaxatzekotzat jo
litezkeenak, edozein jitekoak direla, lan eremuan, edo, kasuan kasu,
REALAREKIN eta/edo FUNDAZIOAREKIN izandako lan harremanean.
4.1.1.2.
REALAREN barruan eta hirugarren pertsonekiko harremanetan,
pertsona guztiek diskriminazioaren eta edozein motatako jazarpen egoeren
aurka babesa jasotzeko eskubidea dute.

Kode etikoa

Bertsioa: 3 (22-05-03)

5
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

4.1.1.3.
REALAK espero du bere enplegatuak zuzenak izatea eta
errespetuz jokatzea lankideekiko eta hirugarrenekiko harremanetan,
jarraibide hauek kontuan hartzeko erantzukizuna enplegatuetako
bakoitzaren ardura izanik.
4.1.1.4.
a)
b)
c)
d)
e)
f)
g)
h)
i)

j)
k)

Zentzu horretan, REALAREN jarduerak helburu hauek ditu:
Konfiantzan, zintzotasunean eta zuzentasunean oinarritutako lan
harremanak ezartzea.
Oinarrizko giza balio, jarrera eta jokabideekiko errespetuz jokatzea.
Langileen intimitatea errespetatzea.
Langileen artean zintzotasun sentsazioa sustatzea.
Prestakuntzaren aurrerabide etengabea sustatzea eta trebetasun
profesionalak bultzatzea.
Sustapen profesionalak eskaintzea soil-soilik langile bakoitzaren
merituak aintzat hartuz.
Aparteko orduen kopurua arrazoizko maila batera mugatzea.
Lan baldintza seguru eta osasungarriak sortzea enplegatu
bakoitzarentzat.
Enplegatuek ordezkaritza erakundeak sortzeko eta sindikatuetara
afiliatzeko (edo ez afiliatzeko) duten eskubidea errespetatzea, betiereeskubide hori libreki gauzatzen bada, eta erakunde horiekinelkarrizketa eraikitzailea edukitzea.
Enplegatu batek sindikatu batean afiliatuta egoteko, edo ez egoteko,
duen eskubidea mugatzen duen jardunik ez egitea.
Enplegatu guztiak errespetuz eta duintasunez tratatzea, eta ez onartzea
inolako mobbing, jazarpen edo gehiegikeriarik.

4.1.2. Abonatu eta akziodunekiko harremana:
4.1.2.1.
Enplegatuek REALEKO abonatu edo akziodunekin dituzten
harremanetan, neutraltasun irizpide zorrotzen arabera jokatuko duteenplegatuek, eta ezin izango diote haietako bati bereziki mesede egingainerakoen aldean.
4.1.2.2.
Neutraltasun printzipioa ekitaldi sozial guztietara hedatuko da, eta,
bereziki, hauteskunde prozesuetara eta akziodunen batzarretara.
4.1.3. Behe kategorietako kirolariekiko harremana:
4.1.3.1.
Enplegatuek Kode honetan jasotako balio eta printzipioekiko
mendetasun zorrotzez jokatuko dute kirolari horiekiko jokabidean.
4.1.3.2.
Adingabeei dagokienez, jaso behar duten babes bereziaz jabetzen
da REALA, pertsona eta kirolari bezala modu egokian garatu ahal izandaitezen. Horregatik, eta aplikatu beharreko indarreko barne protokoloaren
arabera, edozein sexu gehiegikeria edo jazarpen galarazteko arreta handiz
Kode etikoa

Bertsioa: 3 (22-05-03)

6
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

jokatuko da, kolektibo horretako kirolariei ikuskapen eta babes berezia
emanez. Kode Etiko honen eraginpeko pertsona guztiek adingabeakbabesteko araudiak betetzeko ardura zorrozki beteko dute, Harrobiko
beheko kategorietan sartzeko prozesuetan zein haien prestakuntza eta
garapenean ere.
4.1.4. Komunikabideekiko harremana:
4.1.4.1.
Printzipio orokor gisa, enplegatuek ez dute harremanik izango
komunikabideekin REALAREKIN zuzenean edo zeharka harremana
duten gaiei buruz, ez bada REALEKO Komunikazio Arloko
Zuzendaritzak berariaz gaitu dituela bozeramale gisa, edo berariazko
baimena jaso dutela.
4.1.4.2.
Kode Etiko honen eraginpeko pertsonek ez dute komunikabideetantalde baten, edo talde baten zati baten, edo pertsona jakin baten aurkako
gorrotoa, etsaitasuna, diskriminazioa edo indarkeria zuzenean edo zeharka
indartzen, sustatzen edo deitzen dituen adierazpenik egingo, arrazoi hauek
tarteko: talde bateko kide izatea, arrazoi arrazista, antisemita edo
ideologiaren ingurukoak, erlijio edo sinesmenak, familia egoera, haienkideak etnia, arraza edo nazio batekoak izatea, jatorrizko nazioa, sexua eta
sexu orientazio edo identitatea, genero arrazoiak, gaixotasuna edo
desgaitasuna.

4.1.5. Beste jardun batzuk:
4.1.5.1.
Berariaz debeku dira, beste jardun mota batzuen artean,
REALEKO enplegatuek eta zuzendaritzako kideek zuzenean edo zeharka
onura lortzeko aukera ematen dutenak, izan ekonomikoa edo beste mota
batekoa, REALAK antolatzen dituen ekitaldietako informazioa edo
sarbidea izategatik, bereziki REALAK parte hartzen duen kirolaren
apustuetako edozein generotan izena emanez, edo REALAK parte hartzen
duen edozein txapelketatako sarrerak, gonbidapenak, abonuak edo paseak
birsalduz, edo kirol ikuskizunetara edozein pertsonari iruzur bidez sartzen
lagunduz.

5. ENTRENATZAILEEN, TEKNIKARIEN, MEDIKU ZERBITZUAREN ETAGAINERAKO LANGILEEN PORTAERA
5.1. Entrenatzaileak portaera eredu dira, eta jakin behar dute haien hitzek eta ekintzek
taldea osatzen duten kirolariengan eragin handia dutela. Arrazoi horregatik,jokoaren izpiritutik eratortzen diren balioen eta jokabide etikoaren
jarraitutasunean duten erantzukizun handia hartu behar dute kontuan, beren

Kode etikoa

Bertsioa: 3 (22-05-03)

7
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

portaera konpetentzia, konfiantza, errespetu, justizia, babes, zintzotasun eta
erantzukizun printzipioetan oinarrituta.
5.2.

Entrenatzaileek bereziki ondoren aipatzen diren printzipioak jarraituz jokatu
beharko dute:a) Pertsona bakoitzaren eskubideak, duintasuna eta balioa errespetatu behar
dituzte, inor diskriminatu gabe sexu, arraza, adin, jatorri, hizkuntza, erlijio,
ideologia edo sexu orientazioa dela eta. Kirolari bakoitzaren ongizatea eta
segurtasuna beste edozeren gainetik jarri behar dute.
b) Zuzendaritza organoek ezarritako ildo guztiak bete behar dituzte.
c) Lan harreman egokia garatu behar dute kirolari bakoitzarekin, elkarrekiko
konfiantzan eta errespetuan oinarrituta, muga egokiak ezarriz eta
kirolariekiko botere posizioa eta konfiantza egoki erabiliz.
d) Ez dute influentzia desegokirik izan behar edonolako onura pertsonala edo
saria jasotzeko.
e) Ez dute parte hartu behar hitzezko joko probokatzaileetan edo fisikoetan, ezta
sexu izaera edo konnotazioa dutenetan ere.
f) Kirolariak bultzatu eta gidatu behar dituzte euren portaeraren eta
errendimenduaren erantzule izan daitezen, kirolarien aurkako edo kirolarien
arteko indarkeria mota ororen aurka jardunez (adibidez, bullynga).
g) Ziurtatu behar dute zuzentzen edo defendatzen dituzten jarduerak jokalarienadin, heldutasun, esperientzia eta gaitasunerako egokiak direla.
h) Espezialista guztiekin lankidetzan aritu behar dute (esaterako, mediku eta
fisioterapeutak), kirolarien ongizatea bermatzeko.
i) Ez dituzte telefonoa eta sare sozialak modu desegokian erabili behar.
j) Ez dute onartuko Joko Arauak eta araudiak haustea, ezta debekatutako edo
desegokiak diren teknikak erabiltzea ere.
k) REALAREN heziketa helburuak eta egitekoak sustatu behar dituzte, eta
haren balioak eta printzipioak arriskuan jartzea eragotzi.
l) Joko arauak bete behar dituzte. Ez dituzte onura bidegabeak bilatu behar
kirolaren kontrako portaerak sustatuz edo arerioarekiko abantaila ilegalak
onartuz.
m) Ez dute onartuko substantzia suspergarriak edo ilegalak erabiltzea kirolarien
errendimendua hobetzeko.

6. JOKALARIEN PORTAERA
6.1. Jokalariak dira REALEKO figura nagusiak. Taldeak irabaz dezan jokatzen dute.
Hala ere, REALAK joko garbiaren eta besteekiko errespetuaren kirol espiritua
sustatzen du, guztiak ere kirolaren funtsezko printzipioak izanik.
6.2.

Atal hau garrantzi bereziko kirol lehiaketetan parte hartzen duten kirolari
profesionalei buruzkoa da. Hala ere, ondoren zehazten diren oinarrizko
Kode etikoa

Bertsioa: 3 (22-05-03)

8
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

printzipioak REALEKO kirol maila eta modalitate desberdinetako kirolariei
aplikatu ahal zaizkie.
6.3.

Jokalariek ildo hauei men eginez jokatu beharko dute:a) Kirolari bakoitzaren (taldekidea zein aurkaria izan) duintasuna eta eskubideak
errespetatzea, inor diskriminatu gabe sexua, adina, arraza, azalaren kolorea,
jatorria, hizkuntza, erlijioa, ideologia edo sexu orientazioa dela eta.
b) Lege, arau eta joko garbiaren espiritua ezagutu eta betetzea, baita lehiarako
aplikagarriak diren arau guztiak ere.
c) Kirol gaitasunak garatzeko ahal duten guztia egitea, trebeziari, teknikari,taktikari eta erresistentziari dagokienez.
d) Kirol lehietan ahal den errendimendurik onena lortzeko ahaleginik handiena
egitea.
e) Gainerakoentzat eredugarri izaten saiatzea, bereziki kirolari gazteentzat eta
Klubeko jarraitzaileentzat.
f) Arerioen egoera fisikoa zaintzea, indarkeria eta joko gogorra saihestea, eta
aurkariei laguntzea zaurituta daudenean.
g) Talde aurkaria momentu oro errespetuz tratatzea, jokoaren emaitza edozeindela ere.
h) Arrakasta eta porrota, garaipena eta galera berdin-berdin onartzea.
i) Partidetan eta entrenamenduetan kiroltasunez jokatzea gainerako partehartzaileekin, joko arauak ezagutzea eta betetzea, eta epaileen erabakiak
onartzea.
j) Entrenatzailearen jarraibideei men egitea, betiere Kode honen gidalerroen
kontra ez badoaz.
k) Ez dituzte telefonoa eta sare sozialak modu desegokian erabili behar.
l) Gaitasun fisikoak handitzeko edo lehiaketetako emaitzak aldatzeko
substantzia debekatuen kontsumoari eta dagokien araudietan debekatutako
teknikak erabiltzeari uko egitea.
m) Garrantzi bereziko proba, partida edo lehiaketa baten emaitza nahita eta
iruzur eginez aurretiaz zehaztea edo aldatzea helburu duen edozein
proposameni uko egitea.
n) Ez dute parte hartu behar hitzezko joko probokatzaileetan edo fisikoetan, ezta
sexu izaera edo konnotazioa dutenetan ere.
o) Kirolarien aurkako indarkeria mota ororen aurka jardutea (adibidez, bullynga).

7. ENPRESA HORNITZAILEEN PORTAERA
7.1. REALAK uste du bere enpresa hornitzaileak ezinbestekoak direla finkatutako
hazkunde eta hobekuntza helburuak erdiesteko. Hori dela eta, enpresa horiekiko
harremanetan konfiantza, errespetua, gardentasuna eta elkarren arteko onura
nagusitu behar dira, eta hori guztia aldeek hitzartutako kontratu baldintzekiko
errespetu osoz.

Kode etikoa

Bertsioa: 3 (22-05-03)

9
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

7.2.

Hornitzaileen hautaketa prozesuetan eta kontratazioan parte hartzen duten
REALEKO profesional guztiek inpartzialtasunez, objektibotasunez eta
gardentasunez jokatzeko betebeharra dute, momentu oro Erosketa eta Ordaintzeko
Kontuen Politika errespetatuz, kalitate eta kostu irizpideak aplikatuz, eta une orointeres gatazkak saihestuz.

7.3.

Kontratatzen diren hornitzaileek Kode honetan ezarritako printzipio etikoak eta
oinarrizko jokabide irizpideak errespetatu eta onartu beharko dituzte, edo
gutxienez Tratatu, Itun eta Hitzarmen garrantzitsuenetan jasotako nazioarteko
estandar etikoak. Hau da, REALAK espero du bere hornitzaileek Erakundearen
balio berberak partekatzea eta aplikagarriak diren lege guztiak betetzea, Kode
Etikoan jasotako printzipio eta balioez gain.

7.4.

Enplegatuen betebeharra da enpresa eta partikularrekin merkataritza harremanikez izatea, jakinez gero aurreko atalean aipatutako arauak ez dituztela betetzen.

8. ARRISKU EGOERAK PREBENITZEKO BARNE NEURRIAK
Jarraian jarraibide batzuk ezartzen dira delitu jakin batzuk prebenitzeko, zeintzuengatik
REALA bera edo FUNDAZIOA penalki kondenatuak izan litezkeen, pertsona
juridikoarentzako beste delitu arrisku batzuk ere egotea galarazi gabe, baita departamentu
bakoitzean ezarritako barne neurriak egotea galarazi gabe ere, funtzioak betetzean
egunerokotasunean egon daitezkeen delitu arriskuen arabera.
8.1. Betearazpena ez gauzatzea eta zigortzeko moduko kaudimengabezia, eta
Ogasun Publikoaren eta Gizarte Segurantzaren kontrako delituak
Berariaz debekatzen da kontabilitatea aldatzea, honetarako:(i) Kontabilitate bikoitza eramatea, gezurrezko oharrak hartzea edo beharrezkoak
diren oharrak ez jasotzea.
(ii) Ogasunari edo Gizarte Segurantzari zergak ordaintzea saihestea.
(iii) Ondasunak ostentzea, edo zigortzeko moduko kaudimengabezia dakarren
edozein jokabide.
(iv) Dirulaguntzak lortzea eskatutako baldintzak faltsutuz.
8.2.

Iruzurrak
Debeku da gure akziodun, abonatu, zale, bezero eta hornitzaileei informazio
faltsua edo engainagarria ematea. Momentu bakoitzean egokiena den bidetik
helaraziko zaie haiei informazioa.

8.3. Jabetza intelektualarekin, Merkatuarekin eta Kontsumitzaileekin lotutako
eskubideak
8.3.1. Merkatuari eta Kontsumitzaileei buruzkoak
Enplegatuek sekretu profesionala gorde behar dute haien jarduera profesionalaren
ondorioz ezagutzen dituzten datu eta informazio ez publikoen inguruan, izan

Kode etikoa

Bertsioa: 3 (22-05-03)

10
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

bezeroei buruzkoak edo haiengandik datozenak, edo izan beste lankideenak,zuzendaritzako kideenak, edo hirugarrenenak.
Produktu edo zerbitzuen eskaintzan edo publizitatean debeku da alegazio faltsuak
egitea, edo horiei buruzko gezurrezko ezaugarriak adierazten dituztenak, bazkide,bezero eta zaleei kalte larri eta agerikoa sorrarazi ahal badie.
8.3.2. Partikularren arteko trafikoa eta kirol apustuak
Partikularren arteko trafikoa: Enplegatuek agintari publikoekin, hornitzaileekineta bezeroekin dituzten harremanetan abantailak eskaini eta emateari eta
abantailak eskatu eta jasotzeari dagokienez, 11.1. eta 11.2. ataletan
xedatutakoaren arabera jokatuko da. Kirol apustuei dagokienez, berriz, 10.6.
atalean xedatutakoaren arabera jokatuko da.
8.3.3. Jabetza intelektualari buruzkoak
REALEKO edo FUNDAZIOKO enplegatuek jabetza intelektuala eta industriala
errespetatuko dituzte ikastaro, proiektu, programa edo sistema informatikoetan;
ekipo, eskuliburu eta bideoetan; eta ezagutza, prozesu, teknologia, know-how, eta,
oro har, enpresan garatutako gainerako obra eta lanetan, baita hirugarren batzuena
denean ere, haien edo hirugarrenen jarduera profesionalaren ondorio gisa. Beraz,
jarduera profesionala bete bitartean erabiliko dira horiek, eta, itzultzeko
eskatutakoan, material guztia itzuli beharko da.
REALAREN edo FUNDAZIOAREN irudi, izen edo markak ez dira erabiliko, ezbada jarduera profesionalaren garapen egokirako.
8.4

Kapitalak zuritzea
Berariaz debekatzen dira honako jarduera hauek:(i) 1.000 €-tik gorako balioa duten entregak dirutan, edo tresna negoziagarrienbidezko ordainketa, ordaintzailearen egiazko identitatea agertzen ez bada.
(II) 10.000 € edo hortik gorako zenbatekoa duten eragiketak, edo atzerriko
monetan duen kontrabalioa dutenak, ordaintzailea pertsona fisiko bat denean,
bere egoitza fiskala Espainian ez duela eta enpresaburu edo profesional gisa
jarduten ez duela justifikatzen duena.
(ii) Paradisu fiskaletan edo arrisku lurraldeetan helbideratuta dauden pertsona
fisiko edo juridikoen esku hartzea duten eragiketak.
(iii) Helbide ezezaguna duten edo soilik korrespondentziarako helbide ezagunaduten (adibidez, posta kutxa, partekatutako egoitzak, bulego profesionalak, etab.),edo balizko datu faltsuak edo egiazkoak ez izateko arriskua duten datuak emanez
pertsona fisikoek edo juridikoek esku hartzen duten eragiketak.
(iv) Delituengatik kondenatuta edo prozesatuta dauden pertsonek egindako
eragiketak, edo delitu jarduerekin ustez harremana dutelako susmoa izanez geroedo hori agerikoa edo publikoa izanez gero, baldin eta jarduera horiek legez
kontrako aberastasuna badakarte eta zuritze delituaren azpikotzat jotzen badira,bai eta aurrekoekin erlazionatuta dauden pertsonek egindako eragiketak ere
Kode etikoa

Bertsioa: 3 (22-05-03)

11
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

(esaterako, familia loturengatik, lotura profesionalengatik edo jatorrizkoengatik,
non bat datozen helbidean edo ordezkari zein eskudunetan, etab).
(v) Pertsona juridikoen parte hartzea duten eragiketak, berriki eratutakoak, baldin
eta zenbatekoa handia bada beren ondarearekiko.
(vi) Pertsona juridikoen parte hartzea duten eragiketak, ez badirudi harremanik
dagoenik eragiketaren ezaugarrien eta enpresa erosleak egiten duen jardueraren
artean, edo enpresa erosleak inolako jarduerarik egiten ez badu.
(vii) Fundazioek, Kultur Elkarteek eta Astialdikoek, eta oro har, irabazi asmorikgabeko erakundeek esku hartzen duten eragiketak, baldin eta eragiketa horien
ezaugarriak ez badatoz bat erakundearen helburuekin.
(viii) Espainian erregistratuta egonagatik, batez ere atzerriko herritarrek edo
Espainian bizi ez direnek osatutako pertsona juridikoen esku hartzea duten
eragiketak, aurretiaz informazioa legez ezarritakoaren arabera egiaztatu ez bada.
(ix) Pertsona fisikoen edo juridikoen esku hartzea duten eragiketak, baldin eta
jabeek, edo hurbileko senitartekoek, postu politiko nagusiak, goi karguak edo
antzekoak bete edo betetzen badituzte oro har demokratikoak ez diren
herrialdeetan, aurretiaz informazioa legez ezarritakoaren arabera egiaztatu ez
bada.
8.5

Eroskeria eta influentzia trafikoa
11.1. atalean xedatutakoari kalterik egin gabe, debekatuta dago zeinahi
ordainketa, komisio, opari edo sari ematea, agintzea edo eskaintzea edozein
agintariri, funtzionario publikori edo enpresa zein erakunde publikoetako
enplegatu edo zuzendariri, izan eurei zuzenean edo eurekin lotura duten pertsonen
edo elkarteen bidez zeharka, hartzailea funtzionarioa edo enplegatu publikoa
bada, edo berak adierazitako beste norbait, izan nazionala, izan beste herrialde
batekoa. Muga horretan ez dira barne hartzen:(i) Ohiko erabileretan, erabilera sozial eta kortesiazkoetan arrazoizkotzat jotako
mugak gainditzen ez dituzten gonbidapen arruntak.
(ii) Arrazoi jakin eta berezi batzuengatik noizean behin emandako arretak, baldin
eta ez badira eskudirutan, eta neurrizko zein arrazoizko mugak gainditzen ez
badituzte.
(iii) Balio txikiko propaganda objektuak.

8.6

Kalte informatikoak
Espresuki debekatuta dago besteen datu informatikoak, programa informatikoak
edo dokumentu elektronikoak ezabatzea, galtzea, hondatzea, aldatzea, kentzea
edo eskuraezin uztea zeinahi bitartekotatik eta inolako baimenik gabe.

9. INFORMAZIOAREN TRATAMENDUA
9.1. Zehaztasuna eta egiazkotasuna:
8.1.1. Komunikazio eraginkor eta irekiak ezinbestean eskatzen du txosten zehatz eta
egiazkoak egitea. Informazioa erregistro publiko batean txertatu behar bada zein
Kode etikoa

Bertsioa: 3 (22-05-03)

12
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

ez, edo erakunde ofizial bati eman behar bazaio zein ez, Kode honen eraginpeko
pertsona guztiak derrigortuta daude txosten horiek osotuak eta zehatzak izango
direla ziurtatzera.

9.2. Konfidentzialtasuna:
9.2.1. Konfidentzialtasuna gorde behar da informazioa konfidentziala bada edo oraindik
argitaratu gabe baldin badago. Enpresa hornitzaileei, langileei, laguntzaileei,eragileei, aholkulariei eta beste hirugarren pertsona batzuei buruzko informazioez publikoa ere lege eta kontratu baldintzen arabera babestu behar da.
9.2.2. Konfidentzialtasuna gordetzeko betebeharrak indarrean jarraituko du, baita
dagokion harremana amaitzen denean ere.
9.3. Babesa eta segurtasuna:
9.3.1. Interneterako sarbidea, informazioaren mundu mailako trukea eta merkataritza
elektronikoa funtsezkoak dira REALARENTZAT. Alabaina, komunikazio
elektronikoak hainbat arrisku ditu datuen segurtasunaren eta pribatutasunarenbabesari dagokionez.
9.3.2. Horrenbestez, helburu jakin, argi eta legezkoetarako beharrezkoa denean soilsoilik eskuratu, prozesatu edo erabiliko dira datu pertsonalak. Gainera, datu
pertsonalak modu seguruan gorde behar dira, eta horiek transmititzean, neurri
egokiak hartu behar dira. Datuen kalitatean eta baimendu gabeko sarbideei aurreegiteko babes teknikoan maila gorena bermatuko da. Datuen tratamenduak
gardena izan beharko du eraginpeko pertsona guztientzat, eta datuen
tratamendurako eta zuzenketarako horiek dituzten eskubideak bermatu beharko
dira; eta, hala badagokio, baita datuei uko egiteko, eta datuak blokeatzeko edo
ezabatzeko eskubideak ere.
9.4

Posta elektronikoa soil-soilik lan helburuetarako eta eskatutako lanak gauzatzeko
erabiliko da; eta debekatuta egongo da zeinahi eratako helburu pertsonaletarako
erabiltzea.
REALAK edo FUNDAZIOAK bere enplegatuen edo kontseilarien esku jartzen
dituen posta elektrikoko helbideak lan helburuetarako eta soilik horietarako
erabiliko dira, eta ez dira, inola ere, posta elektroniko pertsonalak izango, bertan
jasotako informazioaren konfidentzialtasuna bermatzeko. Era horretan,korporazio sareko terminalen artean bidalitako barne mezu elektronikoak, edo
beste sare publiko zein pribatu batzuetatik jasotako edo horietara bidalitako kanpo
mezu elektronikoak soilik lan helburuetarako bidali edo jasoko dira.
Horrenbestez, enplegatuek eta zuzendariek posta elektronikoko helbideak edo
fitxategi informatikoak erabiltzea lan jardueratzat joko da, eta lanorduetan egin
beharko dute. Horren ondorioz, enpresaburuak daukan kontrol eta zaintzarako
ahalmenari buruz Langileen Estatutuaren 20. artikuluan aurreikusitako lan arloko
legeriarekin bat etorrita, REALAK edo FUNDAZIOAK aukera izango duKode etikoa

Bertsioa: 3 (22-05-03)

13
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

enplegatuek eta zuzendariek jasotako edo igorritako mezu elektronikoetara edo
fitxategi informatikoetara sartzeko eta horiek irakurtzeko, kopiatzeko eta
zabaltzeko eskubidea egikaritzeko, helburu soziala osatzen duten jarduerak
kontrolatzeko edo horien segurtasun helburuetarako.

10. INTERES GATAZKA
10.1. REALEKO edo FUNDAZIOKO parte izanik, edo aukeratu edo izendatu aurretik,
Kode honen eraginpeko pertsonek ezagutarazi egin beharko dituzte gauzatuko
dituzten funtzioekin edo onartuko dituzten eskumenekin erlazionatuta egonlitezkeen interes guztiak.
10.2. Kode honen eraginpeko pertsonek saihestu egin beharko dute interes gatazka sor
lezakeen egoera oro, non interes pribatuak edo pertsonalak egongo diren,
betebeharrak modu independentean betetzeari kalte egiten badiote. Oro har, lehia
sortzen duten egoeratzat joko dira REALAK edo FUNDAZIOAK egiten dituen
jardueren parekoak gauzatzea dakartenak, norbere onurarako zein hirugarrenen
onurarako; eta interes gatazka sortzen duten egoeratzat joko dira, halaber,enplegatuaren interes pertsonal edo profesionalek, edo horien senitartekoen edo
hurbileko nukleokoen interesek REALAREN edo FUNDAZIOAREN interesen
aurkako zeinahi eragin dezaketen egoerak. Interes pribatutzat edo pertsonaltzat
hartzen da norberaren, senideen, pertsona ezagunen edo adiskidetasun lotura
duten pertsonen onurarako izan daitekeen onura oro.
10.3. Hauek dira interes gatazka dakarten ohiko arloak:
10.3.1. Langileak kontratatzeko eta hirugarrenekin negozio harremanak izateko
hartutako erabakiak: REALAREKIN edo FUNDAZIOAREKIN era
guztietako kontratuak proposatzeko, baimentzeko edo onartzeko
eskuduntzak dituzten subjektu pasiboek −kontratuak lan arlokoak edo
merkataritzakoak izanda, eta REALAREN edo FUNDAZIOAREN
jabetzako ondasunei dagozkienak, izan obra, zerbitzu edo beste zeinahi
hornidurazkoak− ez dituzte euren ezkontideen, arbasoen edo ondorengoen
eta bigarren mailara arteko zehar ahaideen alde gauzatuko, izan odol
harremanagatik edo ezkontza ahaidetasunagatik, ez eta enpresen edo
enpresa taldeen alde ere, non batzuek zein besteek edo enplegatuak berak
kontrola edo eragin nabarmena duten, zuzenean edo zeharka, izatez edo
eskubidez. Hirugarrenekiko negozio harremanak irizpide objektiboetan
oinarrituta egingo dira, hala nola prezioan, kalitatean, maila teknologikoan
eta abarretan oinarrituta. Kontratu bat gauzatzeak, eta hirugarrenekinnegozio harreman batekin jarraitzeak edo hori amaitzeak ez dute egonbehar interes edo harreman pertsonalen edo onura pertsonalen eraginpean.
10.3.2.

Hornitzaileak helburu pertsonaletarako kontratatzea: Enplegatu
batek eskaera pertsonal bat edo kontratu bat egin nahi badu lehendik ere
Kode etikoa

Bertsioa: 3 (22-05-03)

14
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOAREALAREKIN edo FUNDAZIOAREKIN negozio harremana duen
pertsona edo erakunderen batekin, eta enplegatu horrek erakundearekiko
negozio harremanean zuzeneko edo zeharkako eragina izan badezake,
enplegatuak horren jakinarazpena igorri beharko dio REALEKO Giza
Baliabideen Sailari, eta haren baimena jaso, ezer kontratatu aurretik.
10.3.3.

Enplegatuen zerbitzuak helburu pertsonaletarako erabiltzea:
Erakundeko langileak edo zuzendaritzako kideak ezingo dira beren
egoeraz baliatu helburu pertsonalekin beste enplegatu batzuen zerbitzuez
gozatzeko.

10.3.4.

Kode Etiko honen 4.1.5. atalarekin bat etorrita, Kode Etiko
honetako subjektu pasiboek interes gatazkatzat jo litezkeen egoerak
saihestu beharko dituzte, eta, kasu guztietan, REALAREN edo
FUNDAZIOAREN interesei beste zeinahi interesen gainetik lehentasuna
emanez jokatuko dute. Interes gatazka sortuz gero, eraginpeko pertsonakhalaxe jakinarazi beharko du, eta uko egingo dio erabaki prozesuan partehartzeari edo eragina izateari. Kode Etiko honetako subjektu pasiboek
gauzatutako ezein jardunek ezingo ditu arriskuan jarri Erakundeareninteresak, ez zuzenean ez zeharka, ez eta Erakundearen irudi onean eraginedo Kode Etiko honen oinarrian dauden printzipio profesionalak edo balio
etikoak nabarmen utzi ere.

10.3.5. REALEKO eta FUNDAZIOKO profesionalek Giza Baliabideen Sailari
jakinarazi beharko diote lan ordutegiaren barnean beste zeinahi lan
jarduera, jarduera profesional, enpresarial, publiko edo akademikogauzatuko dutela, norbere kontura edo besteren kontura, ordainsariduna
zein ez, baldin eta jarduera horiek eragina izan badezakete bakoitzaren
funtzioak gauzatzean, edo jarduera horien bateragarritasunak mugak edolege baldintzak izan baditzake.
Oro har, profesionalek ezingo dute jarduera horietan REALAREN edo
FUNDAZIOAREN izena erabili, eta, bien bitartean, REALEKO edo
FUNDAZIOKO enplegatuek jarduera horien balioak errespetatzeko
konpromisoa hartuko dute.
10.3.6. Bereziki, REALAREN edo FUNDAZIOAREN bezeroekiko harremanari
dagokionez, bietako profesionalek independentzia izango dute beti, eta
euren jardun profesionalean ez dute inolako eraginik izango bezeroekiko
lotura ekonomikoek, familiarrek edo adiskidetasunezkoek, ez dadinzalantzan jarri euren inpartzialtasuna eta objektibotasun profesionala, edo
Erakundearen barne prozedurena, ez eta nazioan edo nazioartean jarduera
horren esparruan antola litezkeen lehiaketena edo lizitazioena ere.

Kode etikoa

Bertsioa: 3 (22-05-03)

15
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

10.4. Kode Etiko honetako subjektu pasiboek interes gatazkatzat jo litezkeen egoerak
saihestu beharko dituzte, eta kasu guztietan, REALAREN edo FUNDAZIOAREN
interesei beste zeinahi interesen gainetik lehentasuna emanez jokatuko dute.
Interes gatazka sortuz gero, eraginpeko pertsonak halaxe jakinarazi beharko du,eta uko egingo dio erabaki prozesuan parte hartzeari edo eragina izateari.
10.5

REALEKO eta FUNDAZIOKO enplegatuek ez dute izango Klubeko enplegatu
gisa duten lanarekin edo/eta Klubeko kide izatearekin lotutako inolako portaera
publiko edo pribaturik, ez eta REALAREN eta FUNDAZIOAREN irudi onaren,
ospearen eta sonaren aurka egingo duenik ere.

10.6

Beste jardun batzuk: Berariaz debeku dira, beste jardun mota batzuen artean,
REALEKO edo FUNDAZIOKO enplegatuek zuzenean edo zeharka onura
lortzeko aukera ematen dutenak, izan ekonomikoa edo beste mota batekoa,
REALAK antolatzen dituen ekitaldietako informazioa edo sarbidea izateagatik,
bereziki beronek parte hartzen duen kirol apustuetako edozein generotan izena
emanez, edo REALAK parte hartzen duen edozein txapelketatako sarrerak,
gonbidapenak, abonuak edo paseak birsalduz, edo kirol ikuskizunetara edozein
pertsona iruzur bidez sartzea erraztuz.
Era berean, erabat debeku da partida edo txapelketa bateko emaitza aurretiaz
zehazteari begirako edozein jardun, prezio, larderia edo akordioen bidez. Kirol
lehiako iruzurra edo amarrua REALAREN balioen eta kirol espirituaren aurka doa
guztiz. Hori dela eta, gogortasun handienarekin jazarri eta zigortuko da, dopina
barne, kirol errendimenduaren faltsutzea eta kirolarien osasunerako arriskua
dakarren heinean.

10.7

REALEKO eta FUNDAZIOKO enplegatuek euren kargua edo REALSOCIEDAD marka, haren sinboloak eta taldearen zein jokalarien irudia saresozialetan eta webguneetan modu pertsonalean erabiltzea saihestuko dute. Modu
pertsonalean ere, baliabide horietan edo beste batzuetan argitaratzeko, REALEKO
eta FUNDAZIOKO enplegatuek ez dute Klubaren balioen eta politikaren aurkako
mezurik idatziko, adingabeen babesari eta lehiaketako iruzurraren, dopinaren,indarkeriaren, arrazismoaren, xenofobiaren eta kiroleko intolerantziaren aurkako
borrokari dagokienez.

11. USTELKERIAREN AURKAKO POLITIKA
11.1. Abantailak eskaintzea eta ematea
11.1.1. Kode Etikoaren eraginpeko pertsonek ez diote, zuzenean edo zeharka, dirua,
enplegu agintza edo balioa duen zeinahi objektu opari moduan eskainiko,aginduko, emango edo baimenduko administrazio publikoarekin erlazionatuta
dagoen edo sektore pribatuan diharduen zeinahi pertsonari edo erakunderi

Kode etikoa

Bertsioa: 3 (22-05-03)

16
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

(REALAREN edo FUNDAZIOAREN bezeroak edo hornitzaileak), onura
bidegabeak lortzeko helburuarekin.
11.1.2. Horrek esan nahi du ezin dela ezein eskaintza, agintza edo opari egin, legez
kontrako abantaila bat edo abantaila pertsonal bat lortzeko eragin desegokia
izateko helburuarekin.
11.1.3. Ohiko kortesia ohituretako eta erabileretako objektuak baino ezingo dira eskaini
edo eman, eta, betiere, jardunbide egoki enpresarialaren baitako baterako
mugekin. Honako opari hauek ez dituzte gainditzen ohiko kortesia ohiturak edo
erabilerak:a) balio sinbolikoa edo txikia dutenak;b) bere jarduerekin erlazionatutako ekintza bat egikaritzean edo ez egitean
eraginik ez dutenak, edo zuhurtziari dagozkion jarduerak;c) bere betebeharrak ez betetzea ez dakartenak;d) onura desegokiak ez dakartzatenak;e) interes gatazkarik sortzen ez dutenak.
11.2. Abantailak eskatzea eta onartzea:
11.2.1. Kode honen eraginpeko subjektu pasiboek ezin dute REALEAN edo
FUNDAZIOAN daukaten posizioa baliatu abantaila agintzak eskatzeko,
galdatzeko, onartzeko, eskuratzeko edo jasotzeko, ohiko kortesia ohituretako eta
erabileratako objektuen salbuespenarekin. Ez da onartu behar beste zeinahi opari
edo objektu.
11.3. Komisioak:
11.3.1. Debeku da Kode honen eraginpeko pertsonek komisioak edo komisioak jasotzeko
agintzak onartzea, izan norberaren onurarako, bitartekoen onurarako edo horiekinerlazioa dutenen onurarako, Kode honetan definitzen diren moduetan eta euren
funtzioak egikaritzean gauzatzen diren era guztietako negozioetan.
11.4. Ekarpen politikoak:
11.4.1. REALAK ez du inolako ekarpen politikorik egingo; alegia, ez die dohaintzarik
egingo politikariei, alderdi politikoei edo erakunde politikoei, arestian ohikokortesiazkotzat jotakoez harago.
11.5. Babesletza:
11.5.1. REALAK edo FUNDAZIOAK publizitatea lortzeko egin ditzakeen babesletzak
ez dira dohaintzat hartuko. Babesle lana egiteak esan nahi du ekimen edo
jardueraren bat babestea edo finantzatzea, publizitate helburuekin.
11.5.2. Babesletza ekarpen guztiek gardenak izan beharko dute, idatzizko akordio baten
araberakoak, legezkoak diren enpresa helburuetarako, eta, betiere, ekimenaren

Kode etikoa

Bertsioa: 3 (22-05-03)

17
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

antolatzaileak emango duen ordainarekin proportzionalak. Ezingo dira ekarpenak
agindu, eskaini edo egin onura desegokiak ziurtatzeko.
11.6. Dohaintzak:
11.6.1. Dohaintza guztiek gardenak izan beharko dute, eta ezinbestekoa izango dahartzailearen nortasuna, dohaintzarako aurreikusitako erabilerak eta arrazoiak
zehaztea.
11.6.2. Ez dira dohaintzat hartuko enpresa interesak dituzten erakundeetako asoziazio
kuotak.

12. REALAREN JABETZAREN ERABILERA
12.1. Kode honen eraginpeko pertsonek zuzen jokatu beharko dute REALAREN
instalazioak erabiltzean, bai eta bertako ondasunak (ukigarriak zein ukiezinak),lanerako tresnak, materialak eta eskuragarri dauden gainerako objektuak
erabiltzean ere. Horiek guztiak helburu duten jarduerarako eta soilik horretarako
erabiliko dira, eta ez zaie erabilera pertsonala eman behar. Alabaina, salbuespenakegon daitezke, baldin eta aipatutako instalazioen eta objektuen erabilerak…
a) ez badu harremanik legez kontrako jarduerekin,b) ez badu sortzen interes gatazkarik, edoc) ez badu kostu gehigarri handirik sortzen, ez badu jarduera eteten, edo ez badu
erakundearentzat kaltegarria den bestelako eraginik; esaterako, enplegatuei
esleitutako betebeharrak eragoztea.
12.2

REALAK eta FUNDAZIOAK euren profesionalen esku jartzen dituzte jarduera
gauzatzeko beharrezkoak dituzten baliabideak, eta horiek helburuak lortzeko
baino ezingo dira erabili; beraz, ezingo zaie REALARENTZAT edo
FUNDAZIOARENTZAT kaltea ekar dezakeen erabilera pribaturik edo
desegokirik eman.
Profesional bakoitza da, beraz, Erakundeak emandako baliabideak eta aktiboak
zuzen erabiltzearen eta babestearen erantzulea; eta horrelakotzat joko dira, besteak
beste, Erakundearen instalazioak, altzariak, finantza baliabideak, informazioa,
jabetza intelektuala, softwarea, markak, domeinuak, ekipoak eta REALAK eta
FUNDAZIOAK xedatutako gainerako elementu denak. Horiek guztiak arlo
profesionalean baino ezingo dira erabili, sekula ez helburu pertsonaletarako.

12.3

REALEKO profesionalek eta Erakundearekin nolabaiteko lotura duten pertsona
guztiek ezingo dute REALAREN jabetzako aktiboak, produktuak, salgaiak,
tresnak eta gainerako ondasun higigarriak eskuratu, ez eta horiek helburu
pertsonaletarako erabili ere, dagokion arloko arduradunaren baimenik gabe.

Kode etikoa

Bertsioa: 3 (22-05-03)

18
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

12.4

Kode Etiko honetako subjektu pasiboak bereziki zorrotzak izango diraordezkaritza gastuetan; hala, oso zorrotz administratuko dituzte jatetxeetako
otorduetako, bidaietako eta partidetarako gonbidapenetako gastuak, gastu horiek
ezinbestekoa den minimora mugatuz eta, betiere, REALAREN edo
FUNDAZIOAREN premiek eskatuta eginez.

12.5

Aurreko puntuak betetzeari kalterik egin gabe, Zubietako kirol instalazioetako
erabiltzaileek indarrean den instalazioen eskuliburuko arauak bete beharko
dituzte, Kode Etiko honetan jasotako printzipioen eta egindako gogoeten
gehigarria den eta aplikatu beharrekoa den araudia baita.

13. KANAL ETIKOARI KOMUNIKATZEKO PROZEDURA
13.1. Kode Etikoa beteko dela bermatzeko, bertan jasotako betebeharrak eta aginduak
beteko direla zaintzeaz arduratuko den organo bat eratuko da.
13.2. Organo horren osaera, eskumenak eta ezaugarriak araudi espezifiko osagarribatean landuko dira.
13.3. REALAK eta FUNDAZIOAK kanal bat (Kanal Etikoa) jartzen dute euren
enplegatuen esku, Kode honetan xedatutako printzipioak urra ditzaketen jardunak
edo portaerak modu konfidentzialean jakinarazteko, helbide elektroniko honetan:
compliance@realsociedad.eus,
ezagutarazitako
informazioaren
konfidentzialtasuna bermatuko duen beste zeinahi komunikazio kanali kalterik
eragin gabe.
13.4 Kode Etikoa urratzeko zantzuak hautemanez geroz, ikerketa ofizial bat irekiko da.
Ikerketa horrek egiaztatuko balu Kode hau urratu egin dela, kasu bakoitzean egoki
jotako zigor neurriak hartuko lirateke.
14. DIZIPLINAZKO PROZEDURA
14.1 Kodea urratuz gero, laneko zigorrak edo aplikagarria den barne araudiarenak jar
litezke, administrazio zigorrei edo zigor penalei kalterik eragin gabe.
14.2

REALEAN eta FUNDAZIOAN dagoen diziplina erregimena aplikatuko zaie
Kode honen arlo subjektiboko pertsona guztiei. Enplegatuen kasuan, Langileen
Estatutua aplikatuko zaie, bai eta aplikagarria zaien gainerako lan legedi guztia
ere (Gipuzkoako ikuskizun eta kirol lokalen hitzarmen kolektiboa). Kirolarien eta
lan erregimen berezia duten langileen kasuan, aplikagarria zaien eta indarrean
dagoen lan legedian eta hitzartutako eta sinatutako barne araudietan xedatutakoa
aplikatuko zaie.

14.3

Kanal Etikoarekin lotuta, laneko zigorra jasoko dute honako portaera hauek:(i) Kode honen urraketaren bat ez salatzea, nahiz eta horren berri izan.
(ii) Salaketa faltsuak egitea, hirugarren bati kalteak eragiteko asmoz.
Kode etikoa

Bertsioa: 3 (22-05-03)

19
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA

(iii) Salaketaren bat jarri duen pertsona baten aurka portaera diskriminatzailea edo
jazarpenezkoa edukitzea.

15. INDARREAN JARTZEA
15.1. Honako dokumentu hau aplikagarria izango da promulgatzen den egunaren
hurrengo egunetik aurrera, eta indarrean egongo da harik eta aldatzen den arte edo
atzetik datorren batek indargabetzen duen arte. Etengabeko jarraipena egingo
zaio, aldian behin berrikusteko, eta une bakoitzeko baldintzetara egokitzen dela
ziurtatzeko.

compliance@realsociedad.eus

www.realsociedad.eus

Kode etikoa

Bertsioa: 3 (22-05-03)

20
REAL SOCIEDAD DE FUTBOL, SAD eta FUNDACION REAL SOCIEDAD FUNDAZIOA – KODE ETIKOA